《七十翁吟七言十首》
元代·方回

幼孤何敢事儿嬉，闻道惟惭性钝迟。
早尚虚文迷释老，晚参实学溯濂伊。
五更灯火芸千卷，两世冠裳桂一枝。
梦幻无成吾不怨，庾愁江恨鬓丝丝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。